ઓટો ડેસ્કઃ ભારત સરકારે પહેલા જ સ્પષ્ટ કરી દીધુ છે કે 2030 સુધીમાં દેશભરમાં ઇલેક્ટ્રિક કાર્સ દોડતી હશે. આ માટે સરકાર તરફથી પોલિસી પણ બનાવવામાં આવી રહી છે. તેમજ ભારતીય કંપનીઓએ પણ તેની શરૂઆત કરી દીધી છે. કેટલીક કંપનીઓ જાહેર પણ કરી દીધું છે કે ટૂંક સમયમાં ઇલેક્ટ્રિક કાર્સને માર્કેટમાં રજૂ કરવામાં આવશે. જેમાં મહિન્દ્રા અને ટાટાનું નામ સૌથી આગળ છે. આ ઉપરાંત રેનો અને મારુતિએ પણ કહ્યું છે કે તેઓ ઇલેક્ટ્રિક કારને લોન્ચ કરશે. કંપનીઓ પોતાના લોકપ્રિય મોડલના ઇલેક્ટ્રિક અવતારનું ટેસ્ટિંગ કરી રહી છે. આજે અમે અહીં તમને એવી કાર્સ અંગે જણાવી રહ્યાં છીએ કે ભારતમાં કઇ-કઇ કાર્સના ઇલેક્ટ્રિક વર્ઝન રજૂ થઇ શકે છે.